kardosdrur/scandi-wiki huggingface dataset:
Volvo S40

Volvo S40 kan henvise til to forskellige biltyper:
 Første generation produceret mellem 1995 og 2004, se Volvo S40/V40.
 Anden generation produceret mellem 2004 og 2012, se Volvo S40/V50.
Balfour-deklarationen

Balfour-deklarationen var en offentlig erklæring udstedt i 1917 (dateret til d. 2. november 1917) under 1. Verdenskrig af den britiske regering. I erklæringen tilkendegiver den britiske regering, at den med "velvilje ser" på etableringen af "et nationalt hjem for det jødiske folk" i Palæstina, dog under forudsætning af, at det eksisterende ikke-jødiske samfunds civile og religiøse rettigheder ikke forringes i Palæstina.

Deklarationen er fremsat i et brev fra den britiske udenrigsminister Arthur Balfour til Lord Rothschild (Walter Rothschild, 2. Baron Rothschild), lederen af Storbritanniens jødiske samfund, for videregivelse til Zionistføderationen, en privat zionistorganisation. Tilkendegivelsen blev udstedt som resultat af zionistlederne Chaim Weizmann og Nahum Sokolows bestræbelser, men da de havde anmodet om en rekonstruering af Palæstina til at være "the" Jewish national home, levede deklarationen ikke op til deres forventninger.

Deklarationen er en lang sætning, som i alt består af 67 ord. Dokumenter tilkendegiver ikke konkret, hvilket territorier det omtaler som "Palæstina". Endvidere er deklarationen udstedt inden Storbritannien erobrede området under 1. Verdenskrig fra Det Osmaniske Rige – eksempelvis indtog briterne først Jerusalem d. 11. december 1917.

Balfour-deklarationen blev refereret og inkorporeret i Sèvres-fredstraktaten med Tyrkiet. Sèvres-traktat havde dog ingen indvirkning på den juridiske status af Balfour-erklæringen, ligesom den heller ikke havde nogen invirkning, da Sèvres blev afløst af Lausanne-traktaten, som ikke indeholdt nogen henvisning til Balfour-deklarationen. Balfour-deklarationen blev ligeledes refereret i teksten til Palæstinamandatet, som var det dokument, der grundlagde Mandatområdet i Palæstina. Palæstinamandatet gav således Storbritannien mandat – fra Folkeforbundet – til at etablere et "nationalt hjem for det jødiske folk" i Palæstina. Det originale dokument af Balfour-deklarationen findes i dag på British Library.

Balfour-deklarationen havde flere langvarige konsekvenser. Den øgede kraftigt den folkelige støtte til zionismen i jødiske samfund verden over og blev en kernekomponent i Palæstinamandatet. Det anses for at være en af hovedårsagerne til den igangværende israelsk-palæstinensiske konflikt – ofte beskrevet som verdens mest vanskelige konflikt. Der er stadig uenighed om en række områder, såsom om erklæringen var i modstrid med tidligere løfter, som briterne gav til Sharif af Mekka i McMahon-Hussein-korrespondancen.

Tekst 
Oversat til dansk:

Noter

Referencer

Bibliografi 

 

Israels historie
Zionisme
Mark E. Kelly

Mark Edward Kelly (født 27. februar 1964 i Orange, New Jersey) er NASA-astronaut og har fløjet to rumfærge-missioner som pilot og en som kaptajn. Siden december 2020 er han senator for delstaten Arizona.

Mark Kellys tvillingebror Scott Kelly er også astronaut hos NASA. Mark Kelly er gift med kongresmedlemmet Gabrielle Giffords, der blev skudt i hovedet under et politisk møde i 2011.

Referencer

Eksterne henvisninger 

 Mark Kelly – Biografi fra NASA

Astronauter fra USA
Medlemmer af Senatet i USA
Amidei

Amidei var en adelsfamilie fra Firenze i Italien. Familien blev kendt gennem en strid med en anden familie kaldet Ghibellinerne. Dante Alighieri nævnte familien i Den Guddommelige Komedie. Bongianni af Amidei var i byrådet i Firenze. Der findes et stort slot i centrum af Firenze, kaldet Torre degli Amidei. En fra familien hed Bartholomeus Amadeus Amidei og han var en af de syv stiftere af en religiøs/hellig orden, der var meget udbredt på verdensplan og især i Tyskland. Han blev gjort til helgen af Pave Leo 13. i 1888.

Adelsslægter fra Italien
Boris Johnson

Alexander Boris de Pfeffel Johnson (født 19. juni 1964 i New York af engelske forældre), bedre kendt som Boris Johnson, er en britisk politiker fra Det konservative parti, der fra den 24. juli 2019 til den 6. september 2022 var premierminister i Storbritannien. Han er tilmed tidligere formand for Det konservative parti (2019-22), tidligere borgmester i London (2008–2016) samt udenrigsminister (2016–2018). Han er medlem af Underhuset. 

Efter en række skandaler og intern uro i Det konservative parti valgte Boris Johnson at trække sig fra posten som formand for partiet den 7. juli 2022. Han oplyste ved sin fratræden, at han ville fortsætte som premierminister, indtil en afløser var blevet fundet. Han blev afløst af partifællen Liz Truss den 6. september 2022 

Johnson er uddannet i klassiske studier fra Oxford Universitet. Han arbejdede derefter som journalist og har tidligere været redaktør for The Spectator. Han er kendt for sin excentriske offentlige person, blev medlem af parlamentet i Storbritannien for Henley og var i en periode officiel oppositionstalsmand (front-bench spokesman) som skyggeminister for højere uddannelse (Shadow Minister for Higher Education), indtil han annoncerede sine intentioner om at blive Londons borgmester i 2008.

Medlem af Underhuset 
I 2001 afløste Boris Johnson den tidligere forsvarsminister Michael Heseltine som underhusmedlem for Henley-on-Thames kredsen i Oxfordshire. Johnson repræsenterede kredsen, indtil han blev borgmester i London i 2008.

I 2015 vendte Boris Johnson tilbage til Underhuset. Nu repræsenterer han Uxbridge and South Ruislip kredsen i Hillingdon i den vestlige del af Stor-London.

Borgmester for London 
I 2008 afløste Boris Johnson Ken Livingstone som borgmester for London. I 2016 gik posten videre til Labour politikeren Sadiq Khan.

Kampagnen for Brexit 
Boris Johnson spillede en fremtrædende rolle i kampagnen for at melde Storbritannien ud af EU (Leave-kampagnen). Ved folkeafstemningen den 23. juni 2016 stemte 51,89 procent af vælgerne for en udmeldelse (Brexit). 

Det var ventet, at Boris Johnson ville stille op til posten som David Camerons efterfølger (som premierminister og konservativ partileder). Justitsminister Michael Gove, der havde været Johnsons nære allierede under Leave-kampagnen, blev udset til at være Johnsons kampagneleder ved valget af ny konservativ leder. 

Tidligt på formiddagen den 30. juni 2016 meddelte Gove imidlertid, at han selv ville stille op til lederposten, og Boris Johnson trak sit kandidatur. Efter et par afstemninger blandt de konservative parlamentarikere tiltrådte Theresa May som premierminister og konservativ partileder den 13. juli 2016 .

Udenrigsminister 
Boris Johnson blev udenrigsminister den 13. juli 2016 i Regeringen Theresa May. Han blev to år efter afløst af Jeremy Hunt.

Noter

Referencer

Eksterne henvisninger 

 

	

Britiske konservative partiledere
Premierministre fra Storbritannien
Udenrigsministre fra Storbritannien
Borgmestre
Personer fra New York
Alumni fra University of Oxford
Briter i 1900-tallet
Briter i 2000-tallet
Gram Lergrav

Gram Lergrav er en geologisk interessant lokalitet, der ligger i Gram Storskov nord for Gram. Her findes det såkaldte Gram-ler, en glimmerler fra den yngre del af Miocæn tid, som tidligere blev indvundet til teglfremstilling. 

Der findes mange fossiler i leret, f.eks. hvaler, snegle, muslinger, søpindsvin, krabber, hajtænder og øresten fra fisk.

Besøgende har adgang til selv at lede efter fossiler og må tage de mest almindelige typer med sig derfra. I 2016 blev tre af de besøgendes fund anerkendt som danekræ, hvoraf de to betegnes som unikke.

Ved siden af lergraven ligger Gram Lergrav – Palæontologi, som hører under Museum Sønderjylland. Udstillingen fremviser fossiler fra Gram Lergrav og beretter om landsdelen, da den lå under vand for ti millioner år siden.

Referencer

Eksterne henvisninger 
 Gram Lergrav – Palæontologi
 Gram Lergrav på geus.dk 

Miner i Danmark
Danmarks historie
Haderslev Kommunes geografi
VM i ishockey 1992

Verdensmesterskabet i ishockey 1992 var det 56. VM i ishockey, arrangeret af IIHF. 
Der var tilmeldt 32 hold til mesterskabet – tre hold flere end den hidtidige deltagerrekord fra VM 1989 og syv flere end ved VM året før.

Det høje deltagerantal betød, at IIHF genindførte D-VM under det nye navn C2-VM, og samtidig skiftede C-VM navn til C1-VM. Mesterskabet blev altså afviklet i fire niveauer som A-, B-, C1- og C2-VM. De tolv bedste hold spillede om A-VM, de otte næste hold spillede om B-VM, de næste seks spillede C1-VM, mens de sidste seks hold spillede C2-VM.

A-VM i Prag og Bratislava, Tjekkoslovakiet i perioden 28. april – 10. maj 1992.
B-VM i Klagenfurt og Villach, Østrig i perioden 2. – 12. april 1992.
C1-VM i Humberside, Storbritannien i perioden 18. – 24. marts 1992.
C2-VM i Johannesburg, Sydafrika i perioden 21. – 28. marts 1992.

Sverige forsvarede med succes sin VM-titel fra året før og blev dermed verdensmester for sjette gang. I finalen vandt svenskerne 5-2 over arvefjenderne fra Finland, der dermed vandt sølv – finnernes første VM-medalje nogensinde. Bronzemedaljerne gik til Tjekkoslovakiet, som i bronzekampen vandt 5-2 over Schweiz. Schweizerne kunne trøste sig med at fjerdepladsen var den bedste schweiziske VM-placering siden 1953.

1992
Sport i 1992
Unna Allakas

Unna Allakas er er en svensk fjeldtop på 720 meter beliggende ved grænsen til Norge i den nordlige del af landet, grænsesten nummer 263, i svensk-lappland, Norrbotten, ca. 30 km sydvest for Abisko.

Ved foden af toppen har Den Svenske Turistforening (STF) en hytte (16 senge), som er disponibel for fjeldvandrere.

Eksterne henvisninger 
 Fjeldhytte Unna Allakas
 Foto af Stefan Felten, grænsesten 

Norrbotten
Bjerge i Sverige
Landkreis Stendal

Landkreis Stendal er en  landkreis i den nordøstlige del af den tyske delstat Sachsen-Anhalt. Arealmæssigt er det den sjettestørste landkreis i Tyskland. Nabokreise er mod nord den brandenburgske Landkreis Prignitz, mod øst de ligeledes brandenburgske landkreise Ostprignitz-Ruppin og Havelland; mod syd ligger landkreisene Jerichower Land og Börde og mod vest Altmarkkreis Salzwedel og mod nordvest Landkreis Lüchow-Dannenberg i Niedersachsen.

Geografi 
Landkreis Stendal omfatter landskaberne Altmark og Elbe-Havel-Winkel. Vigtigste vande er Elben, Havel, Tanger, Biese, Aland og Uchte. Det nordligste punkt i Sachsen-Anhalt befinder sig i kommunen Aulosen.

Byer og Kommuner 
(Indbyggertal pr. 31. december 2006)
Enhedskommune
 Havelberg (7.477)

Verwaltungsgemeinschafter med deres kommuner
(*  markerer administrationsby)

Weblinks 

 Offizielle Website
Unna (flertydig)

Unna har flere betydninger:

 Unna – by i Tyskland
 Unna Allakas – fjeldtop i det nordlige Sverige
Lippstadt

Lippstadt er en by i Tyskland i delstaten Nordrhein-Westfalen med omkring 65.000 indbyggere. Det er den største by i kreisen Soest og den ligger ved floden Lippe, cirka 70 km øst for Dortmund og 30 km vest for Paderborn. Det historiske centrum er placeret mellem en kunstig kanal til Lippe og selve floden.

Historie 

Tidligt i 1200-tallet havde Lippstadt 2.700 indbyggere og kirker. Et augustinerkloster har eksisteret siden 1281.

I 1523 dannede Lippstadt en forsvarsalliance med nabobyerne Osnabrück, Dortmund, Soest og Münster.

Augustinere som studerede ved Universitetet i Wittenberg førte Martin Luthers doktrin med sig hjem. I 1524 blev Lippstadt dermed en af de første byer til at officielt omfavne reformationen.

I 1851 blev hele Lippstadt, som til da havde været delt mellem Preussen og fyrstedømmet Lippe, en del af den preussiske provins Westfalen.

I 1944 blev en kvindelig underafdeling af koncentrationslejren Buchenwald oprettet i Lippstadt.

Eksterne links 

Byer i Nordrhein-Westfalen
Hanse
Langenfeld (Rheinland)

Langenfeld er en by i Tyskland i delstaten Nordrhein-Westfalen med omkring 60.000 indbyggere. Byen ligger i kreisen Mettmann mellem Düsseldorf og Köln. Langenfeld opstod fra de to steder Richrath og Reusrath, og fik byrettigheder i 1948.

Eksterne henvisninger 

Byer i Nordrhein-Westfalen
Reden International

Reden International er en selvejende institution  under KFUKs Sociale Arbejde.

Reden Internationals formål er at hjælper udenlandske kvinder i prostitution og kvinder, der er ofre for kvindehandel. 

Reden Internationals har siden 2002 modtaget offentlige midler som led i den nationale handlingsplan til bekæmpelse af menneskehandel.

KFUKs Sociale Arbejde driver også Rederne i København, Odense og Århus. 

Rederne har mere end 20 års erfaring i arbejdet med kvinder i prostitution i Danmark og fungerer som være- og rådgivningssteder for danske og udenlandske kvinder i prostitution og/ eller stofmisbrug. 

Reden Stop Kvindehandel har i 2008 skiftet navn og profil til Reden International.

Ekstern henvisning
Organisationens hjemmeside

Kristne organisationer
Aktivisme i Danmark
Velgørenhedsorganisationer
Reden

Reden har flere betydninger:

 Reden–STOP Kvindehandel – en selvejende institution der hjælper ofre for kvindehandel
 Københavns Red – den åbne ankerplads ud for Københavns Havn.
 Slaget på Reden – et søslag, der blev udkæmpet den 2. april 1801 ud for København.
 Reden (film) – dansk animationsfilm fra 1992 instrueret af Maria Mac Dalland
Anthony Eden

Anthony Eden, 1. jarl af Avon (født 12. juni 1897, død 14. januar 1977) var en britisk konservativ politiker. Han var udenrigsminister i flere perioder og siden premierminister 1955-1957. Han blev jarl 1961.

Suez-krisen 1956 

I oktober 1956 besatte franske og britiske tropper Suez-kanalen. Egyptens præsident, Gamal Abdel Nasser, havde efter langvarige, men resultatløse forhandlinger med de store europæiske kolonimagter nationaliseret den økonomisk vigtige kanal, som siden sin bygning i 1869 var ejet af et fransk-britisk aktieselskab. Mod Edens forventning var den amerikanske præsident Eisenhower imod den europæiske aktion, idet amerikanerne var tilhængere af den afkolonialisering, der havde været i gang siden afslutningen af 2. verdenskrig. Eden måtte opgive sit projekt i erkendelse af, at Storbritanniens status som kolonimagt var overhalet af historien. Politisk og helbredsmæssigt svækket måtte han i 1957 træde tilbage som regeringschef og overlade premierministerposten til Harold Macmillan, der som udenrigsminister havde støttet Suez-interventionen.

Eksterne henvisninger 

Udenrigsministre fra Storbritannien
Politikere fra England
Ledere af Underhuset
Premierministre fra Storbritannien
Vicepremierministre fra Storbritannien
Jarler fra Det Forenede Kongerige
Britiske konservative partiledere
Næstformænd for de britiske konservative
Alumni fra University of Oxford
Briter i 1900-tallet
Laurids Fogtman

Laurids Fogtman (3. januar 1748 – 2. oktober 1821) var en dansk jurist.

Laurids Fogtman, også kendt som Reskriptsamleren blev født i Fole ved Ribe 3. januar 1748. Han var en søn af bondeskrædder og fæstehusmand Evert Lauridsen og Anna Kirstine Vodders; hans efternavn er dannet efter en mødrene slægtnings navn.

Som 10-årig blev han sendt til en fæstemøllers mølle, men blev året efter skoleholder i sin hjemby. Han tjente derefter hos Hans Adolf Brorson, som skriver på Ribe Bispekontor, men virkede i sit øvrige liv i Varde, hvor han først var hospitalsforstander og kirkeværge, 1781 blev byskriver efter samme år at have taget juridisk eksamen for ustuderede (exam.jur.). I 1787 blev Fogtman byfoged og i forbindelse dermed herredsfoged i Nørre-, Øster- og Vesterherreder, hvor han 1781 og 1782 var blevet retsskriver. Han blev for sit store reskriptsamlingskatalog, i 1807 anerkendt af den senere Frederik den 6. (der regerede som kronprins i sin faders Christian den 7.'s sted) med et brev der kunne yde assistance i yderlig research.

Fogtman blev Virkelig Kancelliråd 1805 og Virkelig Justitsråd ved sin afskedigelse 1814.

Han var gift med Catharine Steenbeck (født Brorson) (født 1753 – død 5. september 1836), yngste datter af biskop i Ribe Hans Adolf Brorson.

Reskriptsamlingen 
Med utrættelig flid og omhu har Fogtmann udarbejdet flere samlinger af retsbestemmelser og kommenterede lovsamlinger, af hvilke den vigtigste er Samlingen af kgl. Reskripter, Resolutioner og Kollegialbreve, udtogsvis og i kronologisk Orden, for Tiden fra 1660 til 1812, udgivet af Fogtman fra 1786 til hans død, der indtrådte 2. oktober 1821. Denne samling, der senere er fortsat af Tage Algreen-Ussing og flere og endnu stadig benyttes som hovedkilde (Reskriptsamlingen), er i det hele meget forstandig ekstraheret og ordnet og må i alt væsentligt anses for pålidelig, uagtet Fogtmans ophold i en fjern provinsby kun for en mindre del tillod ham personlig at tilvejebringe materialet.

Referencer

Eksterne henvisninger 
 Laurids Fogtmanns Rescripter 1660-1815 er tilgængelige på Google Books
 Dansk Biografisk Lexikon, bind V

Jurister fra Danmark
Justitsråder fra Danmark
Personer i Dansk Biografisk Leksikon
Center for Sundhed og Livsstil

Center for Sundhed og Livsstil (CSL)  er et landsdækkende koncept med 18 centre i Danmark (2008) og er en paraplyorganisation under AOF Danmark, som blandt andet tilbyder sundhedsrelaterede uddannelser og kurser. 

Centrets mål at gøre mennesker robuste og handlingsorienterede i forhold til deres egen sundhed såvel i arbejdslivet som i familie- og fritidslivet og bygger bro til den offentlige sektors sundheds- og arbejdsmarkedsafdelinger, virksomhedernes  medarbejderes værdier og visioner for det gode arbejdsliv samt for privatpersoner, der får mulighed for at arbejde med egne problemstillinger i fællesskab med andre.

CSL er  ikke et behandlingstilbud men et supplement til det etablerede behandlingssystem.

Ekstern henvisning
Organisationens hjemmeside 

Organisationer fra Danmark
Sundhedspolitik
Livsstil
ISS Ekspedition 2

ISS Ekspedition 2 var den anden tur med besætning der skulle bo i længere tid på Den Internationale Rumstation (ISS). Rumstationen modtog beboerene d. 10. marts 2001. 

Besætningen blev opsendt d. 8. marts 2001 med rumfærgen   Discovery (STS-102) fra Kennedy Space Center i Florida. Den seks måneder lange tur om bord på ISS blev afsluttet d. 22. august 2001 og retur med rumfærgen Discovery (STS-105).

Missionen 
Under ekspeditionen blev flere videnskabelige eksperimenter  fragtet op til ISS, bl.a. en Human Research Facility, to EXPRESS-Rack, en af disse indeholdt Active Rack Isolation System og Payload Equipment Restraint System. Systemene skal i rumstationens levetid støtte en lang række eksperimenter som måske kan være med på at forbedre livet på Jorden. Systemerne skulle også benyttes til Destiny-modulet der ankom til ISS i februar 2001.

Et hovedfokus under ekspeditionen var at få en bedre forståelse af hvordan man kan beskytte mennesker mod stråling mens de arbejder og lever i rummet. Stråling i høje doser over lange perioder kan skade menneske-celler eller skade centralnervesystemet og øge forekomsten af kræft.

Missioner i forbindelse med ekspeditionen:
STS-102, landing for ISS Ekspedition 1, ISS Ekspedition 2 ankommer
STS-100, montering af Canada-arm2.
Sojuz TM-32, forsyninger og besøg af Dennis Tito
STS-104 montering af Quest Joint Airlock på ISS.
STS-105 hjemrejse for ISS Ekspedition 2, ISS Ekspedition 3 ankommer

Besætning 
 Jurij Vladimirovitj Usatjov , ISS kaptajn  (RKA)
 Susan Helms , flymaskinist (NASA)
 James Voss , flymaskinist (NASA)

Reserve besætningen var ISS Ekspedition 4

Se også:
Den Internationale Rumstation
Besøgende til den Internationale Rumstation
Bemandede rumflyvninger
Sojuz-programmet

Eksterne henvisninger 

Expedition Two Crew  NASA

ISS Ekspeditioner
Vemmingbund

Vemmingbund (tysk: Wenningbund) er en bebyggelse og et sommerhusområde som ligger ved Broagerlands nordøstkyst, 2 km nordøst for Broager, direkte ud til vigen af samme navn. Stedet ligger i Sønderborg Kommune og tilhører Region Syddanmark. Der er en god badestrand, restaurant og en kiosk.

Historie
Under den tyske (preussiske) belejring af Dybbølstillingen i 1864 lå panserskibet Rolf Krake i Sønderborg Bugt i nærheden af Vemmingbund. Dens opgave var at støtte den udsatte venstre fløj i Dybbølskanserne. Den 28 marts kl. 3 om morgenen angreb preusserne den sydlige del af Dybbølskanserne. De danske forposter skulle kastes helt tilbage til skanserækken, men danske styrker alarmeredes hurtigt og angrebet slået tilbage. Dette skete ikke mindst pga. panserskibet Rolf Krakes hurtige indgriben i kampen. Skibet blev under stor fart, beskudt af de preussiske batterier på Broagerland, uden at der skete større skader.

Referencer 

Lokaliteter i Sønderborg Kommune
Lokaliteter i Sønderjylland (under den danske stat)
Godnathistorie

En godnathistorie er en historie som børn og i nogle tilfælde voksne får fortalt eller læst op, når de er lagt i seng umiddelbart før de skal sove. Det er typisk forældre eller andre med ansvar for børn, som læser eller fortæller godnathistorier.

Der er en række forhold, der spiller ind i, om en historie er egnet til godnathistorie eller ej – for eksempel kan en skræmmende historie gøre det svært for barnet at falde i søvn.

Børnebøger
Bøger
Børn
Kibbutz

Kibbutz (hebraisk: ) var et unikt israelsk eksperiment for at bygge geografisk afgrænsede samfund efter kollektivistiske principper. Ved at kombinere socialisme og zionisme blev små selvstyrende enkeltsamfund etableret, baseret på lighed og solidaritet med fælles oprindelse og fælles religiøs tro. Den første kibbutz blev oprettet i 1909 som et landbrugskollektiv. Oprettelsen har ført til store konflikter mellem palæstinenserne og indbyggere i kibbutzerne. I dag er der ca. 250 kibbutzer.

Eksterne henvisninger 

Israel
Socialisme
Hebraiske ord og vendinger
Audi Q7

Audi Q7 er en SUV-model fra Audi. Salget i Tyskland begyndte i efteråret 2005, og i Danmark i foråret 2006. Q7 bygges på samme fabrik i Bratislava i Slovakiet som søstermodellerne Porsche Cayenne og Volkswagen Touareg.

Q7 findes både som personbil med 5 eller 7 siddepladser og hvide nummerplader, og som varebil med 2 siddepladser og gule nummerplader.

Til Q7 findes to forskellige benzinmotorer, en 6-cylindret på 3,6 liter med 280 hk og en 8-cylindret på 4,2 liter med 350 hk. Af dieselmotorer findes 6-, 8- og 12-cylindrede varianter med effekter fra 233 til 500 hk. Alle motorerne, både benzin og diesel, har 4 ventiler pr. cylinder og direkte indsprøjtning.

Modellen gennemgik et facelift i 2009, og blev i 2006 kollisionstestet af Euro NCAP med et resultat på 4 stjerner ud af 5 mulige.

Billeder

Tekniske specifikationer

Eksterne kilder/henvisninger 

 Officielt websted

Q7
SUV'er
Biler introduceret i 2005
Biler fra 2000'erne
Biler fra 2010'erne
Schleicher County (Texas)

Schleicher County er et county i den amerikanske delstat Texas med en befolkning på 2.935 ( 2000). Det administrative centrum er beliggende i byen Eldorado. Schleicher County er opkaldt efter Gustav Schleicher, en tysk immigrant, som blev landmåler og politikker.

Yearning for Zion Ranch, en større ranch tilhørende Fundamentalistiske Jesu Kristi Kirke af Sidste Dages Hellige, er beliggende i det nordlige del af Schleicher County i nærheden af Eldorado.

Geografi 
Schleicher County er på omkring 3.395 km², hvoraf omkring 3.395 km² er land og 1 km² er vand.

Naboamter 
 Tom Green County (nord)
 Menard County (øst)
 Sutton County (syd)
 Crockett County (vest)
 Irion County (nordvest)

Demografi 

Efter en optælling i 2000 var der i amtet 2.935 indbyggere, 1.115 husholdninger og 817 familier. Befolkningstætheden var 2 personer per kvadratmil. 76.59% var hvide, 1,53% afroamerikanere, 0,17% asiater, 0,07% indianere, 0,03% fra stillehavsøerne og 18,98% fra andre racer og 2,62% fra en eller flere racer. 43,54% var desuden hispanic eller latinoer.

Fodnoter

Eksterne henvisninger 
 Schleicher County government's website
 Inventory of county records, Schleicher County Courthouse, Eldorado, Texas, hosted by the Portal to Texas History

Counties i Texas
Octave Crouzon

Octave Crouzon, fulde navn Louis Edouard Octave Crouzon (født 29. september 1874 i Paris, død 16. september 1938) var en fransk neurolog. 

Crouzon specialiserede sig i arvelige neurologiske sygdomme. Crouzon var den første til at beskrive en tilstand han kaldte "craniofacial dysostosis", som er en genetisk sygdom, der resulterer i abnorme ansigsttræk. I dag kendes sygdommen som Crouzons syndrom.

Læger fra Frankrig